גשר סבו-קורדובה

גשר סבו-קורדובה (באנגלית: Cebu–Cordova Link Expressway) הידוע גם כגשר סבו-מאקאטן השלישי (או בקיצור, הגשר השלישי), הוא גשר אגרה באורך 8.9 קילומטרים במטרו סאבו , הפיליפינים. הגשר מחבר את South Road Properties  בסבו סיטי וקורדובה  באי מקטן . הגשר, שחוצה את תעלת מאקטן, הוא גשר הכבישים השלישי בין איי סבו למאקטן, והראשון בין סבו סיטי לקורדובה. זהו גשר חציית הים הארוך ביותר בפיליפינים, ועוקף את גשר סן חואניקו  באורך 2 קילומטרים בין סאמאר ללייטה, כמו גם את הגשרים מרסלו פרנן  ומאקטן-מנדאו  (שחוצים גם את תעלת מקטן) כגשר מעוגן כבלים הארוך ביותר בפיליפינים. הוא גם עקף את ויאדוקט קנדבה  של הכביש המהיר צפון לוזון  באורך 5 קילומטרים המחבר את מחוזות פמפנגה  ובולאקן , והיה הגשר הארוך ביותר בפיליפינים עם השלמתו ב-5 באוקטובר 2021.

 היסטוריה 
 התכנון 
לאחר מחקרים רבים שבוצעו, יחידות הממשל המקומיות של קורדובה וסבו סיטי נכנסו לשותפות ציבורית-פרטית עם תאגיד הפיתוח של מטרו פסיפיק . בניית גשר סבו-קורדובה זכתה לקידום מצד יו"ר מועצת הפיתוח האזורית של אזור VII דאז, מייקל ראמה , שהפך לראש עיריית סבו סיטי כאשר פרויקט גשר סבו-קורדובה כבר הוענק לחברה.

מהנדסים נמנעו מהנתיב הצפוני הקצר יותר דרך תעלת מקטן הצרה יותר - שם ממוקמים גשרי מקטן-מנדאו ומרסלו פרנן הקיימים - כדי למנוע החמרה של עומסי תנועה בנקודות חסימה אלו. התוואי הדרומי שנבחר, למרות היותו ארוך יותר, מתחבר ישירות לכביש החוף הדרומי של סבו ומספק קישוריות טובה יותר לנמל התעופה הבינלאומי מקטן-סבו , מה שמקצר את זמן הנסיעה בכ-40 דקות.

המסלול הארוך יותר ממזער את ההפרעה ליערות המנגרובים החיוניים של האי מקטן, המגנים מפני טייפונים ומשמשים ככלובי דגים. מאפייני הפרויקט כמו גשרים לדייגים, תעלות ניקוז ותעלות בדרך הסוללתית משמרים את הגישה המקומית לשטחי דיג בתעלת נקטן. תכנון זה מאזן בין צורכי תשתית לבין שימור אקולוגי באזור בעל רמת סייסמיות גבוהה ומועד לטייפון.

בתחילת 2016, תאגיד הכבישים המהירים Cebu Cordova Link (CCLEC) חתם על הסכם להלוואה ואיגרות חוב בסך 19 מיליארד פזוס עם שישה בנקים מקומיים: CCLEC היא חברת בת של תאגיד הפיתוח של Metro Pacific Tollways (MPTDC) , אשר תממן את שאר הפרויקט באמצעות גילוי נאות לבורסה לניירות ערך בפיליפינים ועל ידי הלוואות הון או הון משלים מצדדים פרטיים ומתעניינים אחרים המעוניינים להשקיע בפרויקט זה ולהיות אחד מבעלי המניות של הגשר האמור.
MPTDC הודיעה כי בניית הגשר עתידה להתחיל בשנת 2017. באותה הודעה, החברה מסרה כי תהיה אחראית על בנייתו ומימון הגשר, וכן על תפעולו לאחר השלמתו.
ממוזער|הגשר במבט חזיתי.

 הבנייה והפתיחה 
טקס הנחת אבן הפינה לגשר סבו-קורדובה נערך ב-2 במרץ 2017. הכביש המהיר היה המיזם הראשון של MPTDC מחוץ ללוזון. בשנת 2021, הגשר מילא תפקיד בחגיגות המאה בפיליפינים, כאשר שמונה "צלבים איקוניים" אקומניים הוצבו ליד ראשי שני העמודים הראשיים. הצלבים הוארו ב-15 באפריל 2021.

יציקת הבטון האחרונה בסיפון הגשר הראשי נערכה ב-5 באוקטובר 2021, ובכך הושלo למעשה סיפון הגשר הראשי.

הגשר נחנך על ידי נשיא הפיליפינים דאז, רודריגו דוטרטה, ב-27 באפריל 2022, במקביל לציון 501 שנה לקרב מקטן . זהו הכביש המהיר וכביש האגרה הראשון בפיליפינים מחוץ ללוזון. הוא נפתח רשמית לנהגים שלושה ימים לאחר מכן, ב-30 באפריל 2022.

 הפעלה 
הגשר מנוהל על ידי תאגיד הכבישים המהיר Cebu–Cordova Link Expressway Corporation (CCLEC), חברת בת של תאגיד הכבישים המטרו פסיפיק טולווייס (MPTC), חברה מקבוצת החברות MVP.

 עיצוב 
ממוזער|גשר סבו-קורדובה מקצה אל קצה - מבט מהאוויר.
הגשר משתרע על פני 8.9 קילומטרים, והוא הארוך והגבוה ביותר בפיליפינים, ועוקף את גשר סן חואניקו, החוצה את לייטה וסאמאר, ואת ויאדוקט קנדאבה לאורך כביש המהיר צפון לוזון . הוא תוכנן על ידי החברות הספרדיות קרלוס פרננדז קסדו (CFC) ו-SENER Ingeniería y Sistemas, בעוד שחברת הנדסה מקומית DCCD וחברת COWI הדנית הן המהנדסות של הבעלים. הגשר נבנה באמצעות מיזם משותף בין החברה הספרדית Acciona  לחברות הפיליפיניות First Balfour ו-DMCI . הגשר, ברוחב 27 מטרים, מחבר את סבו סיטי וקורדובה, ונועד לשרת נתיב חלופי המשרת את נמל התעופה הבינלאומי מקטן-סבו , והמסוגל לשרת לפחות 40,000 כלי רכב מדי יום.

הגשר הראשי, שאורכו 390 מטרים, מבוסס על כבלים ונתמך על ידי עמודי מגדלים תאומים בגובה 145 מטרים. עיצוב העמודים נוצר בהשראת פביליון הצלב ההיסטורי של מגלן . לטווח הראשי של הגשר יש מרווח ניווט של 51 מטרים, המאפשר לספינות לחצות את הגשר. כבישי גישה דרך ויאדוקט ודרך סוללתית מהווים גם הם חלק מה-CCLEX, כמו גם מתקני כבישי אגרה על אי מלאכותי. עיצוב דרכי גישת האגרה נוצר בהשראת השמש בעלת שמונה הקרניים של דגל הפיליפינים.

 קישורים חיצוניים 

 גשר סבו-קורדובה מקצה לקצה - מבט ממעבורת החוצה את תעלת מאקטן (סרטון, 30 שניות)

 הערות שוליים 

קטגוריה:הפיליפינים
קטגוריה:הפיליפינים: גאוגרפיה